=== Dødens verden ===
I de myter og fortællinger, hvor forestillingerne om verden er fremtrædende, spiller døden og de dødes verden en stor rolle. Ud fra kilderne er det ikke muligt, at udlede nogen form for sammenhængende system for det indbyrdes forhold mellem dødsrigerne, de mange forskellige modstridende idéer har tilsyneladende ikke været opfattet som selvmodsigende i hedensk tid.<ref>Steinsland (2005) pp. 350</ref> Fx kunne en døds opholdssted i samme [[saga]] beskrives som både [[Valhal]] eller [[Hel (dødsrige)|Hel]], samtidigt med at den døde stadig var i sin egen grav.<ref name=steinsland347>Steinsland (2005) pp. 347</ref> I andre tekster er graven den dødes opholdsted, mens døden i atter andre fremstilles som en form for genforening med forfædrene.<ref>Bæksted (1994) (pp. 201-202)</ref> Snorres beskrivelse af Helheim som et mørkt og dystert sted i underverdenen, som regeres af Hel, er dog med stor sandsynlig udtryk for en sen litterær abstraktion, stærkt påvirket af kristne forestillinger om [[Helvede]].<ref>Ellis-Davidson (1966) pp. 162</ref> I de yngste middelalderlige kilder er der også spor af forestillinger om en lagdeling af Hel, hvor ''Niflheim'' (''det mørke Hel'') var det nederste lag. Dertil kommer levn til forestillinger om en anden død, måske de afdøde, der ikke længere blev mindet af de levende?
Filosofi Religion